Voor mij zijn het nooit teveel kaartjes hoor Anja, laat maar komen! Ze zijn prachtig. Leuk om te zien op hoeveel manieren je je diecuts kan gebruiken. Heel inspirerend weer!!
Sjoe, jy was omtrent besig, Anja!!!! En jou kaartjies is almal so pragtig!! Baie oorsproklike en kreatiewe gebruik van al die dies en ek hou van al die blomme!!!! Lieflike kaartjies!!!!
22 mei 2015 om 11:06
Amazing Anja!! I am so happy to see you put all those wonderful stamps to these cards! You are so creative!
23 mei 2015 om 09:56 KYK: Moyane ‘baie bly’ ná 1ste veldslag in verhoor | Netwerk24
Deur Hanlie Stadler en Elvira Wood 21 Julie 2018 16:01
Tom Moyane, geskorste kommissaris van die Suid-Afrikaanse Inkomstediens (SAID), bly op die oorlogspad oor die dissiplinêre verhoor waaraan hy onderhewig is.
Tom Moyane, geskorste kommissaris van die Suid-Afrikaanse Inkomstediens, Saterdag tydens die eerste fase van sy dissiplinêre verhoor. Foto: Elvira Wood
Uit regsargumente wat Saterdag in die eerste fase van die verhoor aangehoor is, was dit duidelik hy wil die hele verhoor onbillik en selfs onwettig laat verklaar.
Adv. Azhar Bham, voorsitter van die verhoor, het van 09:00 tot 14:00 in Sandton argumente aangehoor oor die verwysingsraamwerk van die verhoor; die prosedure wat geld; en die billikheid en selfs grondwetlikheid daarvan dat daar tegelykertyd ’n kommissie van ondersoek onder leiding van regter Robert Nugent oor die institusionele probleme van die SAID gehou word.
Eric Mabuza, Moyane se prokureur, het in ’n kort gesprek ná die sitting gesê Moyane is “baie, baie gelukkig” omdat dit lyk asof Bham die erns van hul argumente insien. Moyane wou nie self vrae beantwoord nie, maar het glimlaggend langs Mabuza gestaan (kyk video hierby).
Mabuza sê hy herinner almal daaraan dat pres. Cyril Ramaphosa belowe het om te wag vir Bham se beslissing voordat hy besluit oor die toekoms van die dissiplinêre verhoor én die Nugent-kommissie van ondersoek.
Adv. Heidi Barnes, advokaat vir die presidensie.Foto: Elvira Wood
Moyane voer aan dat minstens een van die prosesse gestaak moet word. Op die heel minste glo hy skynbaar die toelating van mondelinge getuienis – wat sy regspan in staat sal stel om veral Pravin Gordhan, minister van openbare ondernemings, onder kruisverhoor te neem – kan die skaal in sy guns laat kantel.
Adv. Dali Mpofu, namens Moyane, het die Nugent-ondersoek ’n “boendoehof” genoem en het te velde getrek teen Gordhan se getuienis, wat Nugent reeds aangehoor het.
Gordhan is ook die opsteller van die klagstaat in die dissiplinêre verhoor.
Gordhan probeer “uit die graf regeer”, het Mpofu aangevoer. Dis ’n verwysing daarna dat Gordhan van 1999 tot 2014 die kommissaris van die SAID was.
Adv. Azhar Bham, voorsitter van die dissiplinêre verhoor.Foto: Elvira Wood
Gordhan is volgens Mpofu bevooroordeeld omdat hy ’n geskiedenis met die SAID en Moyane het. Gordhan was ook die minister van finansies in dele van Moyane se termyn as kommissaris
Mpofu bevraagteken ook waar Gordhan se gesag vandaan kom om die klagte teen Moyane te lei.
Mpofu het ook aangevoer die dissiplinêre kode van die SAID moet op Moyane, as werknemer van die belastingdiens, van toepassing wees en dat dit voorsiening maak vir mondelinge voorleggings en kruisondervraging.
Adv. Heidi Barnes, namens pres. Cyril Ramaphosa, het aangevoer die kode self maak voorsiening vir buitengewone omstandighede wat uitsonderings op die reël oor mondelinge getuienis toelaat.
Adv. Dali Mpofu, Tom Moyane se advokaat in sy dissiplinêre verhoor. Foto: Elvira Wood
Barnes het haar ongeduld laat blyk dat Moyane steeds nie op die klagte teen hom geantwoord het nie.
Bham het gesê hy sal na verwagting teen begin Augustus uitspraak lewer oor die argumente.
Géén argument is nog aangehoor met betrekking tot die klagte teen Moyane nie.
Die klagte is onder meer:
1. Swak hantering van die Makwakwa-verslag
Die Finansiële Intelligensiesentrum (FIC) het bewyse voorgelê dat Jonas Makwakwa, Moyane se regterhand by die SAID, groot bedrae kontant in sy rekening inbetaal het, soms selfs by kitsbanke. Ondanks die bewyse is Makwakwa onskuldig bevind aan wangedrag in ’n dissiplinêre verhoor, en het vroeër vanjaar bedank kort voordat ’n nuwe verhoor begin het. Gordhan sê in sy verklaring Moyane het die FIC-verslag aan Makwakwa en Kelly-Ann Elskie, Makwakwa se vriendin, gewys, wat onwettig is.
2. Ongemagtigde bonusse
Moyane het glo prestasiebonusse uitbetaal wat teenstrydig met die SAID-wet is.
3. Wanvoorstellings aan die parlement
Moyane het ontwykend geantwoord en volgens Gordhan doodeenvoudig gejok toe hy in September 2016 uitgevra is oor die FIC-verslag en klagte teen Makwakwa. Hy het ook in Februarie vanjaar ontken dat hy ’n rol gespeel het in die toekenning van ’n tender aan ’n skuldinvorderaar wat bande met Makwakwa het.
4. Gebrek aan samewerking
Moyane het ’n SAID-werknemer opdrag gegee om nie saam te werk met ’n KPMG-ondersoek oor die sogenaamde hoërisiko-ondersoekeenheid van die belastinggaarder nie. Helgard Lombard, ’n voormalige SAID-bestuurder van tegniese en fisieke veiligheid, is opdrag gegee om te maak of hy siek is ten einde die onderhoud met KPMG te vermy.
Volgens Gordhan het dit meegebring dat belangrike inligting van die ondersoek weerhou is.
Moyane het die sogenaamde rogue unit laat ondersoek, waarskynlik grootliks omdat dit die wêreld vir belangrike mense warm gemaak het. KPMG het in ’n verslag verskeie probleme met die eenheid uitgewys, maar het intussen sy verslag teruggetrek omdat die inligting daarin wemel van onbewese stellings.
Meer oor: Eric Mabuza | Tom Moyane | Dali Mpofu | Suid-Afrikaanse Inkomstediens
Tom Moyane se lot vandag beslis
Ramaphosa: Moyane saboteer proses